“Ge ke sa tšo belegwa, ke ile ka se sa bona gabotse ka morago ga gore ke newe dihlare tša mahlo tšeo di bego di le bogale. Ke ile ka foufala ka mo go feletšego nywageng ya ka ya mahlalagading gomme ka gateletšega kudu monaganong.”—Paqui, e lego mosadi yoo monna wa gagwe le yena a foufetšego. Ke mpho ya mohuta ofe yeo o ka e lebogago go tšwa pelong? Ga go pelaelo gore bontši bja rena re ka thabela go amogela mpho yeo monei wa yona a tutueditšwego ke lerato go e na le go ithola kgwara goba go phetha tlamo. Ge go tliwa tabeng ya go nea, maikemišetšo a bohlokwa. A bohlokwa go rena. E bile sa bohlokwa kudu ke gore a bohlokwa le go Modimo. Ela hloko mantšu a buduletšwego a moapostola Paulo a begilwego go 2 Bakorinthe 9:7. Aowa. O be a leka gore Thandi a mo hlomogele pelo a mmotše nnete.